CELEX: 32016D0265
Language: hu
Date: 2016-02-25 00:00:00
Title: A Bizottság (EU) 2016/265 végrehajtási határozata (2016. február 25.) a MELCO motorgenerátornak a személygépkocsik szén-dioxid-kibocsátásának csökkentésére szolgáló innovatív technológiaként való, a 443/2009/EK európai parlamenti és tanácsi rendelet alapján történő jóváhagyásáról (EGT-vonatkozású szöveg)

26.2.2016   
            
            
               HU
            
            
               Az Európai Unió Hivatalos Lapja
            
            
               L 50/30
            
         A BIZOTTSÁG (EU) 2016/265 VÉGREHAJTÁSI HATÁROZATA
   (2016. február 25.)
   a MELCO motorgenerátornak a személygépkocsik szén-dioxid-kibocsátásának csökkentésére szolgáló innovatív technológiaként való, a 443/2009/EK európai parlamenti és tanácsi rendelet alapján történő jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 12. cikke (4) bekezdésére,
   mivel:
   
               (1)
            
            
               A gyártó, az Unióban a Mitsubishi Electric Automotive Europe B.V. által képviselt Mitsubishi Electric Corporation (MELCO) (a továbbiakban: kérelmező) 2015. május 27-én kérelmet nyújtott be második innovatív technológiája, a MELCO motorgenerátor jóváhagyására. A Bizottság a 725/2011/EU bizottsági végrehajtási rendelet (2) 4. cikkével összhangban megvizsgálta, hogy a kérelem hiánytalan-e. A kérelem hiánytalannak bizonyult, így a rendelet 10. cikkének (2) bekezdése szerint 2015. május 28-tól számítandó a határidő, amelyen belül a Bizottságnak értékelnie kell a kérelmet.
            
         
               (2)
            
            
               A Bizottság a 443/2009/EK rendelet 12. cikkének, a 725/2011/EU végrehajtási rendeletnek, valamint az innovatív technológiák jóváhagyásának a 443/2009/EK rendelet alapján történő kérelmezésére vonatkozó technikai iránymutatásnak (3) (a továbbiakban: technikai iránymutatás) megfelelően értékelte a kérelmet. A kérelemben benyújtott információk igazolják, hogy teljesülnek a 443/2009/EK rendelet 12. cikkében, valamint a 725/2011/EU végrehajtási rendelet 2. és 4. cikkében foglalt feltételek és kritériumok.
            
         
               (3)
            
            
               A MELCO motorgenerátor a szokásos váltakozó áramú generátorokéhoz hasonló generátorfunkcióval rendelkezik. Az összehasonlítási alapul szolgáló váltakozó áramú generátorhoz képest egy ultranagy sűrűségű tekercselési módszerrel előállított, különösen magas kitöltési tényezőjű állórész és egy új kétirányú hűtőszerkezet révén csökkenti az állórész rézveszteségét. Emellett egy minőségi elektromágneses acélból készült, vékony állórészmaggal csökkenti az állórész vasveszteségét. Végül pedig egy újfajta, félvezető fémoxidból készült térvezérlésű tranzisztormodullal csökkenti az egyenirányítási veszteséget.
            
         
               (4)
            
            
               A kérelmező igazolta, hogy a kérelemben leírt típusú motorgenerátor a 725/2011/EU rendelet 2. cikke (2) bekezdésének a) pontjának megfelelően a referenciaévben, 2009-ben nyilvántartásba vett új személygépkocsik legfeljebb 3 %-ába volt beszerelve.
            
         
               (5)
            
            
               Annak meghatározásához, hogy ez az innovatív technológia a járművekbe beépítve mekkora szén-dioxid-kibocsátáscsökkentést tesz lehetővé, meg kell határozni a viszonyítási alapul vett technológiát, amelyhez az innovatív technológia hatékonyságát a 725/2011/EU végrehajtási rendelet 5. és 8. cikke szerint hasonlítani kell. A kérelmező által választott, a technikai iránymutatásban ismertetett egyszerűsített megközelítés szerint helyénvaló a kérelmező által kijelölt, 67 %-os hatékonyságú, 12 V-os váltakozó áramú generátort venni viszonyítási alapul.
            
         
               (6)
            
            
               A kérelmező olyan képleteken alapuló módszert dolgozott ki a szén-dioxid-kibocsátás csökkentésének vizsgálatára és kiszámítására, amely képletek összhangban állnak a technikai iránymutatásban szereplő egyszerűsített megközelítésben a hatékony váltakozó áramú generátorok tekintetében ismertetett képletekkel. A statisztikai szignifikancia pontos meghatározása érdekében azonban a képletben azt is figyelembe kell venni, hogy a motorgenerátor tömegét is értékelni kell az összehasonlítási alapul szolgáló váltakozó áramú generátor tömegéhez (7 kg) viszonyítva. Annak érdekében, hogy biztosan ugyanazokat a súlyozó tényezőket és fordulatszámpontokat alkalmazzák, a gyártónak a kibocsátáscsökkentés igazolására bizonyítania kell, hogy a MELCO motorgenerátor fordulatszám-tartományai megfelelnek a váltakozó áramú generátorokra vonatkozó fordulatszám-tartományoknak. A vizsgálati módszer – a 725/2011/EU végrehajtási rendelet 6. cikkének megfelelően – ellenőrizhető, megismételhető és összehasonlítható eredményeket ad, és megvalósítható módon, szilárd statisztikai szignifikanciával tudja bizonyítani a vizsgált innovatív technológia szén-dioxid-kibocsátáscsökkentési hozadékait.
            
         
               (7)
            
            
               Az előzőek alapján a kérelmező kellően bizonyította, hogy az innovatív technológia legalább 1 g/km-rel csökkentette a szén-dioxid-kibocsátást.
            
         
               (8)
            
            
               Az innovatív technológiából eredő csökkentés részben tanúsítható a standard vizsgálati ciklus alapján, az innovatív technológiával felszerelt járműnek a 725/2011/EU végrehajtási rendelet 11. cikke szerinti minősítéséhez a végső összes csökkentést pedig a szóban forgó végrehajtási rendelet 8. cikke (2) bekezdésének második albekezdése szerint kell meghatározni.
            
         
               (9)
            
            
               Az ellenőrzési jelentés, amelyet az akkreditált műszaki szolgálat, az UTAC – egy független és tanúsított szervezet – készített el, megerősíti a kérelemben szereplő megállapításokat.
            
         
               (10)
            
            
               A Bizottságnak ezért nincs ellenvetése a szóban forgó innovatív technológia jóváhagyásával szemben.
            
         
               (11)
            
            
               A 2007/46/EK európai parlamenti és tanácsi irányelv (4) I., VIII. és IX. melléklete szerinti típus-jóváhagyási dokumentációkban feltüntetendő általános ökoinnovációs kód meghatározása céljából meg kell állapítani az e határozattal jóváhagyott innovatív technológia egyedi kódját,
            
         ELFOGADTA EZT A HATÁROZATOT:
   1. cikk
   (1)   A Bizottság a 443/2009/EK rendelet 12. cikke értelmében vett innovatív technológiaként jóváhagyja az Unióban a Mitsubishi Electric Automotive Europe B.V. által képviselt Mitsubishi Electric Corporation (MELCO) által benyújtott kérelemben leírt, M1 kategóriájú járművekbe szánt MELCO motorgenerátort.
   (2)   Az (1) bekezdésben említett motorgenerátor alkalmazásából eredő szén-dioxid-kibocsátáscsökkentést a mellékletben foglalt módszerrel kell megállapítani.
   (3)   Az e határozattal jóváhagyott innovatív technológia típus-jóváhagyási dokumentációban feltüntetendő ökoinnovációs kódja: „16”.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2016. február 25-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 140., 2009.6.5., 1. o.
   
   
      (2)  A Bizottság 2011. július 25-i 725/2011/EU végrehajtási rendelete a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
   
      (3)  https://circabc.europa.eu/d/a/workspace/SpacesStore/42c4a33e-6fd7-44aa-adac-f28620bd436f/Technical%20Guidelines%20February%202013.pdf
   
      (4)  Az Európai Parlament és a Tanács 2007. szeptember 5-i 2007/46/EK irányelve a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).
   
      MELLÉKLET
      1.   BEVEZETÉS
      Ahhoz, hogy megállapítható legyen, mekkora szén-dioxid-kibocsátáscsökkentés tulajdonítható a motorgenerátor M1 kategóriájú járművekben való alkalmazásának, a következőket kell megadni:
      
                  (1)
               
               
                  a vizsgálati feltételek;
               
            
                  (2)
               
               
                  a vizsgálati berendezés;
               
            
                  (3)
               
               
                  az innovatív technológia és a viszonyítási alapul vett technológia hatékonyságának meghatározása;
               
            
                  (4)
               
               
                  a szén-dioxid-kibocsátáscsökkentés kiszámítása;
               
            
                  (5)
               
               
                  az eredmények statisztikai hibájának és szignifikanciájának kiszámítása.
               
            2.   SZIMBÓLUMOK, PARAMÉTEREK ÉS MÉRTÉKEGYSÉGEK
      
         Latin betűs szimbólumok
      
      
                  
                     
               
               
                  –
               
               
                  szén-dioxid-kibocsátáscsökkentés (g CO2/km)
               
            
                  CO2
                  
               
               
                  –
               
               
                  szén-dioxid
               
            
                  CF
               
               
                  –
               
               
                  az átváltási tényező (l/100 km) – (g CO2/km) (gCO2/l) a 3. táblázat meghatározása szerint
               
            
                  h
               
               
                  –
               
               
                  frekvencia az 1. táblázat meghatározása szerint
               
            
                  I
               
               
                  –
               
               
                  az áramerősség, amelyen a mérést el kell végezni (A)
               
            
                  m
               
               
                  –
               
               
                  a mintán végzett mérések száma
               
            
                  M
               
               
                  –
               
               
                  nyomaték (Nm)
               
            
                  n
               
               
                  –
               
               
                  forgási sebesség (min– 1) az 1. táblázat meghatározása szerint
               
            
                  P
               
               
                  –
               
               
                  Teljesítmény (W)
               
            
                  
                     
               
               
                  –
               
               
                  a motorgenerátor hatékonyságának szórása (%)
               
            
                  
                     
               
               
                  –
               
               
                  a motorgenerátor hatékonysága átlagának szórása (%)
               
            
                  
                     
               
               
                  –
               
               
                  a teljes szén-dioxid-kibocsátáscsökkentés szórása (g CO2/km)
               
            
                  U
               
               
                  –
               
               
                  a vizsgálati feszültség, amelyen a mérést el kell végezni (V)
               
            
                  v
               
               
                  –
               
               
                  az új európai menetciklus (NEDC) átlagsebessége (km/h)
               
            
                  VPe
                  
               
               
                  –
               
               
                  a tényleges energiafogyasztás (l/kWh) a 2. táblázat meghatározása szerint
               
            
                  
                     
               
               
                  –
               
               
                  a számított szén-dioxid-kibocsátáscsökkentés érzékenysége a motorgenerátor hatékonyságára
               
            
         Görög betűs szimbólumok
      
      
                  Δ
               
               
                  –
               
               
                  különbség
               
            
                  ηB
                  
               
               
                  –
               
               
                  a viszonyítási alapul vett váltakozó áramú generátor hatékonysága (%)
               
            
                  ηMG
                  
               
               
                  –
               
               
                  a motorgenerátor hatékonysága (%)
               
            
                  
                     
               
               
                  –
               
               
                  a motorgenerátor átlagos hatékonysága az i munkaponton (%)
               
            
         Alsó indexek
      
      Az (i) alsó index a munkapontra utal
      A (j) alsó index a mintán végzett mérésre utal
      
                  MG
               
               
                  –
               
               
                  motorgenerátor
               
            
                  m
               
               
                  –
               
               
                  mechanikai
               
            
                  RW
               
               
                  –
               
               
                  valós körülmények
               
            
                  TA
               
               
                  –
               
               
                  típus-jóváhagyási körülmények
               
            
                  B
               
               
                  –
               
               
                  viszonyítási alap
               
            3.   VIZSGÁLATI KÖRÜLMÉNYEK
      A vizsgálati körülményeknek meg kell felelniük az ISO 8854:2012 szabványban (1) meghatározott követelményeknek.
      4.   VIZSGÁLATI BERENDEZÉS
      A vizsgálati berendezésnek meg kell felelnie az ISO 8854:2012 szabvány (1) előírásainak.
      5.   MÉRÉSEK ÉS A HATÉKONYSÁG MEGHATÁROZÁSA
      A motorgenerátor hatékonyságát az ISO 8854:2012 szabvány szerint kell meghatározni, kivéve az e bekezdésben meghatározott elemeket.
      A típusjóváhagyó hatóság számára bizonyítani kell, hogy a motorgenerátor fordulatszám-tartományai megfelelnek az alábbiakban leírtaknak. A méréseket az 1. táblázatban meghatározott különböző i munkapontokon kell elvégezni. A motorgenerátor áramerőssége a meghatározás szerint valamennyi munkaponton a névleges áramerősség fele. A motorgenerátor feszültségének és kimeneti áramerősségének minden fordulatszámon állandónak kell lennie: a feszültségnek 14,3 V-nak kell lennie.
      
         1. táblázat
      
      
         Munkapontok
      
      
                  Munkapont
                  i
               
               
                  Tartásidő
                  (s)
               
               
                  Forgási sebesség
                  ni [min– 1]
               
               
                  Frekvencia
                  hi
                  
               
            
                  1
               
               
                  1 200
               
               
                  1 800
               
               
                  0,25
               
            
                  2
               
               
                  1 200
               
               
                  3 000
               
               
                  0,40
               
            
                  3
               
               
                  600
               
               
                  6 000
               
               
                  0,25
               
            
                  4
               
               
                  300
               
               
                  10 000
               
               
                  0,10
               
            A hatékonyságot az 1. képlettel kell kiszámítani.
      
         1. képlet
      
      
         
      Minden hatékonyságmérést egymás után legalább ötször kell elvégezni. Az egyes munkapontokon végzett mérések átlagát () ki kell kiszámítani.
      A motorgenerátor hatékonyságát (ηMG) a 2. képlettel kell kiszámítani.
      
         2. képlet
      
      
         
      A 3. képlet szerint a motorgenerátor valós körülmények között (ΔPmRW) és típus-jóváhagyási körülmények között (ΔPmTA) is mechanikaienergia-megtakarításhoz vezet.
      
         3. képlet
      
      ΔPm = ΔPmRW – ΔPmTA
      
      ahol a valós körülmények között megtakarított mechanikai energiát (ΔPmRW) a 4. képlet szerint, a típus-jóváhagyási körülmények között megtakarított mechanikai energiát (ΔPmTA) pedig az 5. képlet szerint kell kiszámítani.
      
         4. képlet
      
      
         
      
         5. képlet
      
      
         
      ahol
      
                  PRW
                  
               
               
                  :
               
               
                  a teljesítményigény valós körülmények között (W), azaz 750 W;
               
            
                  PTA
                  
               
               
                  :
               
               
                  a teljesítményigény típus-jóváhagyási körülmények között (W), azaz 350 W;
               
            
                  ηB
                  
               
               
                  :
               
               
                  a viszonyítási alapul vett váltakozó áramú generátor hatékonysága (%), azaz 67 %.
               
            6.   A SZÉN-DIOXID-KIBOCSÁTÁSCSÖKKENTÉS KISZÁMÍTÁSA
      A motorgenerátor révén elért szén-dioxid-kibocsátáscsökkentést a következő képlettel kell kiszámítani.
      
         6. képlet
      
      
         
      ahol
      
                  v
               
               
                  :
               
               
                  az új európai menetciklus (NEDC) átlagsebessége (km/h), azaz 33,58 km/h;
               
            
                  VPe
                  
               
               
                  :
               
               
                  a tényleges energiafogyasztás (l/kWh) a következő 2. táblázat meghatározása szerint
                  
                     2. táblázat
                  
                  
                     A tényleges energiafogyasztás
                  
                  
                              Motortípus
                           
                           
                              A tényleges energiafogyasztás (VPe)
                              (l/kWh)
                           
                        
                              Benzin
                           
                           
                              0,264
                           
                        
                              Benzin (turbófeltöltős motor)
                           
                           
                              0,280
                           
                        
                              Gázolaj
                           
                           
                              0,220
                           
                        
            
                  CF
               
               
                  :
               
               
                  az átváltási tényező (l/100 km) – (g CO2/km) (gCO2/l) a következő 3. táblázat meghatározása szerint
                  
                     3. táblázat
                  
                  
                     A tüzelőanyag-átváltási tényező
                  
                  
                              A tüzelőanyag típusa
                           
                           
                              Az átváltási tényező (l/100 km) – (g CO2/km) (CF)
                              (gCO2/l)
                           
                        
                              Benzin
                           
                           
                              2 330
                           
                        
                              Gázolaj
                           
                           
                              2 640
                           
                        
            7.   A STATISZTIKAI HIBA KISZÁMÍTÁSA
      A vizsgálati módszer eredményének a mérések által okozott statisztikai hibáit mennyiségileg meg kell határozni. Minden munkapontra ki kell számítani a szórást a következő képlet szerint:
      
         7. képlet
      
      
         
      A motorgenerátor hatékonysági értékének szórását () a 8. képlettel kell kiszámítani:
      
         8. képlet
      
      
         
      A motorgenerátor hatékonyságának szórása () a szén-dioxid-kibocsátáscsökkentés értékének () hibájához vezet. Ezt a hibát a 9. képlettel kell kiszámítani:
      
         9. képlet
      
      
         
      8.   A STATISZTIKAI SZIGNIFIKANCIA
      Valamennyi motorgenerátorral felszerelt járműtípus, -változat és -kivitel esetében igazolni kell, hogy a 9. képlettel kiszámított szén-dioxid-kibocsátáscsökkentés hibája nem haladja meg az összes szén-dioxid-kibocsátáscsökkentés és a 725/2011/EU rendelet 9. cikkének (1) bekezdésében meghatározott legkisebb kibocsátáscsökkentési küszöbérték különbségét (lásd a 10. képletet).
      
         10. képlet
      
      
         
      ahol:
      
                  MT
               
               
                  :
               
               
                  a legkisebb küszöbérték (g CO2/km), azaz 1 gCO2/km
               
            
                  
                     
               
               
                  :
               
               
                  szén-dioxid-korrekciós tényező a motorgenerátor és a viszonyítási alapul vett váltakozó áramú generátor közötti pozitív tömegkülönbség miatt. A  esetében a 4. táblázatban szereplő adatokat kell használni.
                  
                     4. táblázat
                  
                  
                     Szén-dioxid-korrekciós tényező a plusztömeg miatt
                  
                  
                              A tüzelőanyag típusa
                           
                           
                              Szén-dioxid-korrekciós tényező a plusztömeg () miatt
                              (g CO2/km)
                           
                        
                              Benzin
                           
                           
                              0,0277 · Δm
                           
                        
                              Gázolaj
                           
                           
                              0,0383 · Δm
                           
                        
            A 4. táblázat Δm a motorgenerátor beszerelése miatti plusztömeg. Ez a motorgenerátor tömege és a viszonyítási alapul vett váltakozó áramú generátor tömege közötti pozitív különbség. A viszonyítási alapul vett váltakozó áramú generátor tömege 7 kg.
      9.   A JÁRMŰVEKBE BEÉPÍTENDŐ MOTORGENERÁTOR
      A típusjóváhagyó hatóságnak az e mellékletben előírt vizsgálati módszert alkalmazva, a motorgenerátoron és a viszonyítási alapul vett váltakozó áramú generátoron végzett mérések alapján kell tanúsítania a szén-dioxid-kibocsátáscsökkentést. Ha a szén-dioxid-kibocsátáscsökkentés mértéke nem éri el a 725/2011/EU rendelet 9. cikkének (1) bekezdésében meghatározott küszöbértéket, a rendelet 11. cikke (2) bekezdésének második albekezdését kell alkalmazni.
      
         (1)  ISO 8854:2012 Közúti járművek. Feszültségszabályozóval ellátott generátorok. Vizsgálati módszerek és általános követelmények.
      Hivatkozási szám: ISO 8854:2012, közzétéve 2012. június 1-jén.